**Aleneforeldreforeningen ber om forståelse for at problemstillingene som utvalget ønsker innspill på er så store og komplekse at det vanskelig å holde seg innenfor ordrammen på en A4 side og at innspillene må utdypes muntlig på møtet.**

***VIKTIG! Ved å styrke foreldrenes økonomi og støtte oppunder deres omsorgsevne bedres levekårene***

**Prioritering av kontantytelser versus tjenester:**

Utvalget bør se nærmere på det vi opplever som mistillit til at foreldre kan ta gode økonomiske valg for seg selv og sine barn. At det fokuseres mer på tjenester - disse ofte er universelle - enn kontantytelser, kan bidra til større utenforskap. Vi mener at en kombinasjon av kontantytelser og tjenester vil være den beste løsningen. Da kan det oppleves en økonomisk ivaretagelse fra det offentlige, samtidig som foreldrene opplever tillit og mulighet til å ta egne økonomiske valg.

Aleneforeldreforeningen er skeptisk til dagens politikk hvor det meste av offentlige ytelser for barnefamilier er universelle. Det hevdes at dette er viktig i forhold til tanken om likhet i samfunnet og for å minske skamfølelse, samt forhindre stigmatisering for enkelte grupper. Det vi ser tydelig i dagens samfunn er at de økonomiske og sosiale forskjellene er sterkt økende, til tross for tanken om likhet. Vi mener at dette viser at det må mer målrettet tekning til for å bekjempe den stadig økende fattigdommen i enkelte grupper barnefamilier.

**Hvilke behovsprøvde eller målrettede ordninger som det eventuelt bør satses på i tillegg:**

Aleneforeldreforeningen mener at barnetrygd er den enkleste måten å styrke barnefamiliers økonomi på. Vi mener at om dagens ordning med barnetrygden som en universell ordning skal bestå, bør tillegget til aleneforeldre økes betraktelig, uten at denne gruppen skal miste sitt særfradrag. Årlig regulering av barnetrygden er essensielt for at ytelsen ikke skal tape verdi. Tall fra SIFO og SSB kan vise til at økning i barnetrygden for barn under 6 år har hatt en effekt hos familier med lavinntekt. Dette bør være argument nok til at barnetrygden bør økes også for barn over 6 år. Alternativt mener vi at det bør ses på muligheter for å differensiere barnetrygden, enten ved å skattlegge denne eller via behovsprøving.

**På hvilke områder er offentlige tiltak for barn i fattige familier viktigst?**

Tilgang på gratis eller sterkt subsidierte fritidsaktiviteter

Full barnehagedekning – fjerne kontantstøtten for å sikre integrering og nettverksbygging

Billig/gratis barnehage og sfo/aks

Foreldrestøttende arbeid – styrke psykiske helsetjenester for barn, barnevern, familievernkontor

Tilgang og hjelp til enn trygg bolig – bostøtte/startlån

Barnetrygd

Sosialstønad

**Bør det gjøres endringer i hvordan oppgaver og ansvar for barn i fattige familier er fordelt mellom ulike forvaltningsnivåer? :**

Det viktigste er å ivareta hele familien så sømløst som mulig.

Det bør også sees på hvordan frivilligheten bidrar for å gi foreldre og barn tilbud som fører til sosial og økonomisk inkludering og avlastning

.

**Hvilke perioder i oppveksten er behovet for gode tiltak størst, og hvilke tiltak virker best når?:**

Behovet for gode tiltak er viktig i hele oppveksten, de må bare tilrettelegges etter hvilken situasjon foreldrene befinner seg i og alder på barna.

**Bør ressursinnsatsen i større grad enn i dag målrettes mot spesifikke grupper barn og unge eller områder, for eksempel mot barn av enslige forsørgere eller fra familier med innvandrerbakgrunn, eller mot områder med stor andel barn i lavinntektsfamilier**

Enslige forsørgere er ofte den gruppen som faller mellom to stoler i hjelpeapparatet. Mange oppleves for ressurssterke til å få hjelp via offentlige tjenester som barnevern og Nav.